ལིས་ཀྲན་ཧྲུའུ་ཡིས་བསྟན་དོན།ཀྲུའུ་ཞི་ཞི་ཅིན་ཕིང་དང་ཙུང་ཐུང་ཕུའུ་ཅིན་རྣམ་གཉིས་ཀྱི་སྣེ་ཁྲིད་འོགཀྲུང་གོ་དང་ཨུ་རུ་སིའི་ཁྱོན་ཡོངས་ཀྱི་འཐབ་ཇུས་མཉམ་ལས་གྲོགས་པོའི་འབྲེལ་བ་དུས་རབས་གསར་བར་བསྐྱོད་པ་དང་།ཁྱབ་ཁོངས་སོ་སོའི་མཉམ་ལས་ཐད་གཡུར་དུ་ཟ་བའི་འབྲས་བུ་ཐོབ་ཡོད་པར་མ་ཟད།དེང་སྐབས་ཀྱི་འཛམ་གླིང་རྒྱལ་ཁབ་ཆེན་པོའི་འབྲེལ་བར་དཔེ་སྟོན་ལེགས་པོ་ཞིག་བསྐྲུན་ཡོད་ཅིང་།དེང་སྐབས་ཀྱི་གསར་དར་རྒྱལ་སྤྱིའི་འབྲེལ་བ་གསར་འཛུགས་ལ་ཡར་སྐུལ་དང་མིའི་རིགས་ཀྱི་ལས་སྐལ་གཅིག་པའི་ཐུན་མོང་ཚོགས་པ་གསར་འཛུགས་ལ་བྱས་རྗེས་ཆེན་པོ་བཞག་ཡོད།ཀྲུང་གོ་དང་ཨུ་རུ་སི་རྒྱལ་ཁབ་གཉིས་ནི་འཕེལ་རྒྱས་ཀྱི་སྦས་ཤུགས་དང་རྒྱལ་སྤྱིའི་ཤུགས་རྐྱེན་ཆེན་པོ་ལྡན་པའི་རྒྱལ་ཁབ་གཉིས་ཡིན་ལ།ཕྱོགས་གཉིས་ཀྱིས་རྒྱལ་ཁབ་གཉིས་ཀྱི་མགོ་གཙོའི་ཐུན་མོང་གི་ལྟ་ཚུལ་དོན་འཁྱོལ་བཟང་པོ་བྱ་དགོས་པ་དང་།གོམ་གང་མདུན་སྤོས་ཀྱིས་འཐབ་ཇུས་མཐུན་སྦྱོར་ལ་ཤུགས་སྣོན་དང་ཁྱབ་ཁོངས་སོ་སོའི་མཛའ་མཐུན་གཉིས་ཕན་མཉམ་ལས་གཏིང་ཟབ་ཏུ་སྤེལ་ནས།མཉམ་དུ་རྒྱལ་སྤྱིའི་དྲང་བདེན་དངོས་གཉེར་དང་འཛམ་གླིང་ཞི་བདེ་བརྟན་འཇགས་ལ་སྲུང་སྐྱོབ་བྱ་དགོས།རྒྱལ་ཁབ་གཉིས་ཀྱི་ཁྲིམས་འཛུགས་སྡེ་ཁག་གིས་འགན་ནུས་འདོན་སྤེལ་བཟང་བོ་བྱས་ཏེ་ཀྲུང་གོ་དང་ཨུ་རུ་སིའི་འབྲེལ་བ་མུ་མཐུད་དུ་ཆུ་ཚད་མཐོན་པོའི་སྒོ་ནས་འཕེལ་རྒྱས་སུ་འགྲོ་བར་བཅའ་ཁྲིམས་ཀྱིས་ཁག་ཐེག་བྱ་དགོས་ཟེར།